શહેરમાં દેશી દારૂના ધંધાર્થીઓ ઉપર પોલીસ સતત ધોંસ બોલાવી રહી છે ત્યારે ડીસીપી સૈનીની સૂચનાથી બી ડિવિઝન પીઆઇ ફર્નાન્ડિઝના માર્ગદર્શન હેઠળ વિરમભાઇ ધગલ, અજયભાઇ બસીયાની બાતમી આધારે પીએસઆઇ ડામોર, આર એસ સાંકળિયા, મોહસીનખાન મલેક, મનોજભાઈ મકવાણા, મહેશભાઈ ચાવડા, મુકેશભાઈ ડામોર અને રાજલબેન કુચાલાને સાથે રાખીને મોરબી રોડ બેડી ચોકડી પાસે વોચ ગોઠવી રિક્ષામાં દારૂનો જથ્થો લઈને નીકળેલા રૈયાધારના ગોપાલ ભાયાભાઇ કનારા અને છોટુનગરના ધનીબેન ગોવિંદભાઇ વાંજેલીયાને સકંજામાં લઇ જડતી લેતા અંદરથી 110 લીટર દારૂ મળી આવતા દારૂ અને રીક્ષા સહીત 62,200નો મુદામાલ કબ્જે લઇ ધરપકડ કરી હતી જયારે ભક્તિનગર પીઆઇ વી કે ગઢવીના માર્ગદર્શન હેઠળ સ્ટાફે રાધાકૃષ્ણનગરમાં નદી કાંઠે દરોડો પાડતા જરીનાબેન અજીતભાઈ હિંગોરા નામની મહિલા ભાગી ગઈ હતી પોલીસે 40 લીટર દારૂ, 125 લીટર આથો અને દારૂની ભઠ્ઠીના સાધનો સહીત 2750નો મુદામાલ જપ્ત કરી મહિલા વિરુદ્ધ ગુનો નોંધી શોધખોળ હાથ ધરી છે જયારે યુનિવર્સીટી પોલીસે રૈયા રોડ મફતિયાપરામાં દરોડો પાડી મનીષ બીજલભાઈ ભોણીયા અને સાગર ભીખુભાઇ મકવાણાને દારૂની ભઠ્ઠી ચલાવતા ઝડપી લીધા હતા અને આથો 20 લીટર, 10 લીટર દારૂ અને સાધનો સહીત 460નો મુદામાલ કબ્જે કર્યો હતો આ ઉપરાંત ગાંધીગ્રામ પોલીસે ગૌરવ રમેશભાઈ રાઠોડને પીધેલી હાલતમાં એક્ટિવા લઈને નીકળતા, કપિલ ભીખુભાઇ વાગડિયાને પીધેલી હાલતમાં બાઈક લઈને નીકળતા ઝડપી લીધા હતા તેમજ તાલુકા પોલીસે કાનાભાઇ ઉર્ફે ભોળો પોપટભાઈ વાઘેલાને પીધેલી હાલતમાં બાઈક લઈને પસાર થતા અને યુનિવર્સીટી પોલીસે ગોવિંદ લખમણ સરસિયાને પીધેલી હાલતમાં રીક્ષા લઈને નીકળતા ઝડપી લઇ જરૂરી કાર્યવાહી કરી હતી.